A rendőrség nagyobb értékre elkövetett lopás bűntett megalapozott gyanúja miatt folytat nyomozást két helybeli és egy szegedi férfival szemben, akik szaniter termékeket tulajdonítottak el Hódmezővásárhelyen – írja a police.hu .

A megalapozott gyanú szerint a három férfi még augusztus 15-én délben megjelent egy hódmezővásárhelyi cég raktárként használt telephelyén, majd fogták magukat, és három raklapnyi WC csészét pakoltak egy kisteherautóba, amivel elhajtottak.

A rendőrök a nyomozás során beszerzett információk alapján megállapították a feltételezett elkövetők személyazonosságát, akiket gyanúsítottként hallgattak ki. Ellenük lopás bűntett megalapozott gyanúja miatt indult büntetőeljárás a Hódmezővásárhelyi Rendőrkapitányságon. Mindhárman elismerték a cselekmény elkövetését.